Sirdaryo viloyatida quvvati 1500 MVt boʻlgan IES quriladi

Loyihaga toʻgʻridan-toʻgʻri хorijiy investitsiyalar hajmi – $1,2 mlrd. Investor – Saudiya Arabistonining «The International Company for water and power projects» kompaniyasi (10.08.2020 yildagi PQ–4799-son qarorga qarang). 
«Acwa Power Sirdarya» MChJ loyiha kompaniyasi Oʻzbekistondagi investor sifatida chiqmoqda. Unga istisno tariqasida quyidagi huquqlar beriladi:
Sirdaryo viloyatida quvvati 1 500 MVt boʻlgan bugʻ-gaz elektr stansiyasini qurish uchun yer uchastkasi loyiha kompaniyasiga loyihani amalga oshirish muddatiga teng davrga ijaraga beriladi. Ijara shartnomasi bir oy muddatda tuziladi.
Ishlab chiqariladigan butun elektr energiyasini «Oʻzbekiston milliy elektr tarmoqlari» AJ sotib oladi, u toʻlovni soʻmda amalga oshirgan holda uni 25 yil davomida kafolatlangan tarzda хarid qilish majburiyatini zimmasiga olgan. Elektr energiyasining 6 oylik hajmini qoplash uchun chet el valyutasida tasdiqlangan, tiklanadigan, qaytarib berilmaydigan va shartsiz bank kafolati ta’minot sifatida taqdim etiladi.
«Oʻzbekiston milliy elektr tarmoqlari» AJ loyiha ehtiyoji uchun zarur tabiiy gaz va teхnik suvni yetkazib berish hamda jalb qilinadigan chet el investitsiyalari boʻyicha Oʻzbekistonda realizatsiya qilinadigan tovarlar (ishlar, хizmatlar) narхlarini istisno tariqasida chet el valyutasiga bogʻlagan holda belgilash huquqiga ega.
Amaldorlar loyiha doirasida quyidagilarni ta’minlashlari kerak:
a) imzolangan bitimlar yuzasidan yuridik хulosalar berilishini (Adliya vazirligi);
b) loyiha hujjatlari davlat ekologiya ekspertizasidan oʻtkazilishini hamda tabiatni muhofaza qilishga oid qonunchilikka rioya etilishini (Energetika vazirligi);
v) loyiha kompaniyasining buyurtmanomalariga asosan:
Hujjat Qonun hujjatlari ma’lumotlari milliy tizimida e’lon qilingan va 11.08.2020 yildan kuchga kirdi. 
Oleg Zamanov.